CELEX: 62017TN0004
Language: et
Date: 2017-01-04 00:00:00
Title: Kohtuasi T-4/17: 4. jaanuaril 2017 esitatud hagi – Coedo Suárez versus nõukogu

13.3.2017   
            
            
               ET
            
            
               Euroopa Liidu Teataja
            
            
               C 78/35
            
         4. jaanuaril 2017 esitatud hagi – Coedo Suárez versus nõukogu
   (Kohtuasi T-4/17)
   (2017/C 078/48)
   Kohtumenetluse keel: prantsuse
   
      Pooled
   
   
      Hageja: Ángel Coedo Suárez (Brüssel, Belgia) (esindajad: advokaadid S. Rodrigues ja C. Bernard-Glanz)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tunnistada käesolev hagi vastuvõetavaks;
            
         
               —
            
            
               tühistada nõukogu peasekretäri 4. märtsi 2016. aasta otsus ja vajadusel nõukogu peasekretäri 27. septembri 2016. aasta otsus kaebuse rahuldamata jätmise kohta;
            
         
               —
            
            
               mõista kostjalt välja summa, mille suuruseks on ex aequo et bono määratud 5 000 eurot, või mis tahes muu summa, mida Üldkohus peab mittevaralise kahju hüvitamiseks õiglaseks ning millele alates kohtuotsuse kuulutamisest lisandub seadusjärgne viivitusintress;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et rikutud on Euroopa Liidu ametnike personalieeskirjade artikli 78 viiendat lõiku, kuna nõukogu kvalifitseeris 20. novembri 2015. aasta kirja ekslikult kaebuseks ja järeldas seetõttu, et see on vastuvõetamatu. Ka 20. novembri 2015. aasta taotlust tunnistada, et hageja töövõimetus tekkis töökohustuste täitmise tõttu, ei saa lugeda vastuvõetamatuks mõistliku aja möödumise tõttu.
            
         
               2.
            
            
               Teine väide, et rikutud on hea halduse põhimõtet ja hoolitsemiskohustust, sest kui nõukogu jättis ekslikel ja kohtupraktikas väljakujundatud põhimõtetega vastuolus olevatel põhjustel rahuldamata taotluse tunnistada, et hageja töövõimetus tekkis töökohustuste täitmise tõttu, siis ta pikendas menetluse kestust ega järginud seega mõistliku aja põhimõtet ja üldisemalt ka hea halduse põhimõtet.